23.9.2022
SK
Úradný vestník Európskej únie
C 364/5
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.10699 – SALMAR / NTS) (Text s významom pre EHP)
(2022/C 364/04)
1.
Komisii bolo 12. septembra 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — SalMar ASA („SalMar“, Nórsko), v konečnom dôsledku pod kontrolou podniku Kvarv AS, — NTS ASA („NTS“, Nórsko).
Podnik SalMar získa v zmysle článku 3 ods.
1 písm.
b) nariadenia o fúziách kontrolu nad celým podnikom NTS.
Koncentrácia sa uskutočňuje prostredníctvom verejnej ponuky oznámenej 17. marca 2022.
2.
Predmet činnosti dotknutých podnikov:
— SalMar je producentom lososov s chovnými a spracovateľskými zariadeniami v Nórsku, na Islande a v Škótsku, pričom jeho materská spoločnosť Kvarv AS má aj ďalšie dcérske spoločnosti pôsobiace v odvetví akvakultúry, — NTS sa prostredníctvom svojich dcérskych spoločností SalmoNor AS, Norwegian Royal Salmon ASA a Frøy ASA venuje chovu a spracovaniu lososov v Nórsku a na Islande; zároveň pôsobí aj v ďalších sektoroch akvakultúry.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.10699 – SALMAR / NTS (1) Ú. v.
EÚ L 24, 29.1.2004, s. 1 („nariadenie o fúziách“).